Ședință a Comandamentului energetic din cauza vremii neobișnuite. Ce spune Burduja despre consumul de energie și gaze
Ministrul Energiei, Sebastian Bursuja, a convocat, duminică, Comandamentul energetic, din cauza vremii nespecifice perioadei, care se manifestă prin temperaturi extrem de scăzute, vânt puternic și ninsori. Duminică seară, peste 2.400 de consumatori de energie sunt nealimentați, dar se lucrează pentru remedierea defecțiunilor. Ministrul Energiei anunță creșteri ale consumului de energie și gaze, dar nu se așteaptă la probleme în continuitatea furnizării.